stanford-oval/wikipedia huggingface dataset:
Journal of Chemical Physics

| Journal of Chemical Physics |
| --- | --- |
Lyhenne:  J. Chem. Phys.
Lehtityyppi:  tiedelehti
Aihealue:  kemiallinen fysiikka
Julkaisija:  American Institute of Physics
ISSN:  1089-7690 ja 1520-9032 ISSN 0021-9606, 1089-7690 ja 1520-9032
Perustettu:  1933
Kotimaa:  Yhdysvallat
Kieli:  englanti
Aiheesta muualla
Kotisivu
Journal of Chemical Physics on tieteellinen julkaisusarja, jota julkaisee American Institute of Physics. Lehdessä julkaistaan kemiallisen fysiikan alan tutkimuksia, erityisesti aiheista spektroskopia, kinetiikka, tilastollinen mekaniikka, kvanttimekaniikka, polymeerit, materiaalit, pinnat ja rajapinnat sekä tietoteoria. Lehti julkaisee myös biologisia systeemiä koskevia tutkimuksia. Journal of Chemical Physics on viitatuin julkaisusarja atomi- ja molekyylifysiikan sekä kemiallisen fysiikan alalla. Thomson Reutersin (nyk. Clarivate Analyticsin) Journal Citation Reportsin laskelmien mukaan lehden vaikuttavuuskerroin oli 3,164 vuonna 2012. Vuosittain lehdestä ilmestyy 48 numeroa.
Sign Systems Studies

| Sign Systems Studies> Труды по знаковым системам |
| --- | --- |
Lehtityyppi:  tiedelehti
Aihealue:  semiotiikka
Kustantaja:  Tarton yliopisto
Julkaisija:  University of Tartu Press
ISSN:  ISSN 1406-4243
Perustettu:  1964
Päätoimittaja:  Kalevi Kull
Kotimaa:  Viro
Kieli:  englanti, viro, venäjä, ranska
Aiheesta muualla
OCLC
Kotisivu
Sign Systems Studies (alk. ven. Труды по знаковым системам) on maailman vanhin semiotiikan alan tieteellinen julkaisu (perustettu vuonna 1964).
Aiheesta muualla

Kotisivu
Journals of semiotics in the world
Charging Bull

Kuvanveistäjä Arturo Di Modica veistoksensa vierellä vuonna 2017.
Charging Bull (suom. Hyökkäävä härkä) eli ”Wall Streetin härkä” on härkää (sonnia) esittävä tunnettu pronssiveistos New Yorkin Manhattanilla. Se sijaitsee Broadwayn varrella Bowling Green -puiston pohjoispäässä. Veistosta pidetään Wall Streetin pankkien ja Yhdysvaltain kapitalismin symbolina. Se on myös suosittu turistinähtävyys. Markkina­slangissa ”härkämarkkina” (bull market) tarkoittaa pörssikurssien nousukautta.
Veistoksen on tehnyt italialainen kuvanveistäjä Arturo Di Modica. Hän veisti sen vuoden 1987 pörssiromahduksen jälkeen lahjaksi New Yorkin kaupungille ja käytti siihen yli 360 000 dollaria omaa rahaansa. Hän valmisti veistoksen asunnossaan Manhattanilla ja pystytti sen salaa ystäviensä kanssa New Yorkin pörssitalon eteen keskelle Broad Street -katua 14.–15. joulukuuta välisenä yönä 1989. Kaupungin viranomaiset pitivät luvattomasti pystytettyä veistosta vaarana liikenteelle ja poistivat sen myöhemmin samana päivänä, mutta kaupunkilaisten toiveesta se pystytettiin 21. joulukuuta uudelleen kahden korttelin päähän Bowling Greeniin.
Di Modican mukaan mukaan veistos edustaa ”Amerikan kansan vahvuutta ja voimaa”, ja sen oli tarkoitus valaa newyorkilaisiin uskoa tulevaisuuteen pörssiromahduksen jälkeen. Patsas on yli kolme metriä korkea ja viisi metriä pitkä ja painaa 3,2 tonnia. Siitä on tehty kopioita eri puolille maailmaa. Turisteilla on tapana hieroa tai jopa suukottaa patsaan kiveksiä, minkä uskotaan tuovan hyvää onnea ja vaurautta.
Charging Bullin eteen sijoitettiin vuonna 2017 kansainvälisenä naistenpäivänä osana mainoskampanjaa Kristen Visbalin veistos Peloton tyttö (Fearless Girl), joka esitti pientä tyttöä seisomassa uhmakkaasti hyökkäävän härän edessä. Di Modica vaati uuden patsaan siirtämistä muualle, koska se teki hänen härkäveistoksestaan ”miesten sovinismin” edustajan. Vuonna 2018 Peloton tyttö lopulta siirrettiinkin pörssitalon eteen.
Somalian terveysvirasto

| Somalian terveysvirasto (Somalia) National Institute of Health> Tutkimuslaitoksen tiedot |
| --- | --- |
Perustettu:  2019
Sijainti:  Mogadishu, Somalia
Pääkonttori:  Federal Government of Somalia, Corso Somalia Street, Shingani, Mogadishu, Somalia
Ministeriö:  Somalian terveyden ja ihmispalvelujen ministeriö
Tutkimusala:  kansanterveys
Johtaja:  Dr. Abdifatah Ahmed
Somalian terveysvirasto (engl. (Somalia) National Institute of Health, lyhennys NIH Somalia) on Somalian pääkaupunki Mogadishusta käsin toimiva, vuonna 2019 perustettu kansanterveyteen keskittynyt tutkimus- ja seurantalaitos. Se toimii Somalian terveyden ja ihmispalvelujen ministeriön alaisuudessa.
Vuonna 2019 Somalian terveydenhoidon tila arvioitiin maailman huonoimpiin kuuluvaksi. Maailman terveysjärjestö WHO:n mukaan Somalia sijoittui maailmanlaajuiden terveysturvallisuuden indeksin mittarilla arvioituna sijalle 194/195 maailmassa. Vuosikymmenten sisällissodan jälkeen maassa oli vain kaksi koulutettua terveydenhoitoalan työntekijää 100 000 asukasta kohden ja yhteensä 15 tehohoitopaikkaa 15 miljoonalle asukkaalle. Puhtaasta vedestä ja päivittäisistä hygieniatiloista (kuten käsienpesupaikoista) oli puutetta; sadat tuhannet asuivat tilapäismajoituksessa. Terroristiryhmät hallitsevat laajoja maaseutualueita ja korruptio on laajaa.
Nuori Somalian terveysvirasto on toiminut yhteistyössä kansainvälisten kumppanien (kuten Afrikan tautienehkäisy- ja -valvontakeskus Africa CDC:n) kanssa covid-19-tautiin liittyvissä asioissa vuonna 2020.
Covid-19-pandemian saapuessa Somaliaan maassa ei ollut ainuttakaan taudin todentamiseen kykenevää laboratoriota. Tästä syystä ensimmäisten viikkojen aikana potilasnäytteet jouduttiin lähettämään Kenian Nairobiin Kenian lääketieteellisen tutkimuslaitoksen (KEMRI) analysoitavaksi. Ensimmäinen covid-19-positiivinen analyysitulos – Kiinasta palanneelta somalilaiselta opiskelijalta otettu näyte – saatiin Nairobista 16. maaliskuuta 2020. Huhtikuun 2020 loppuun mennessä Somaliaan oli ulkomaisen avun turvin saatu perustettua kolme omaa covid-19-analysointiin kykenevää laboratoriota (Mogadishuun, Garooween, ja Hargeisaan).
Aiheesta muualla

Somalian terveysvirasto kotisivut (englanniksi) (nih.gov.so)
COVID-19 Dashboard, Somalia (Somalian covid-19-tilanne) (Arkistoitu – Internet Archive) (englanniksi) (moh.gov.so)
Africa CDC Dashboard (Africa CDC:n Covid-19 -yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
Sudanin kansanterveyslaitos

| Sudanin kansanterveyslaitos معهد الصحة العامة Public Health Institute |
| --- | --- |

Tutkimuslaitoksen tiedot
Perustettu:  2009
Sijainti:  Khartum, Sudan
Pääkonttori:  Alsahafa, Khartum, Sudan
Ministeriö:  Sudanin terveysministeriö
Tutkimusala:  kansanterveys
Sudanin kansanterveyslaitos (arab. معهد الصحة العامة‎, engl.  Public Health Institute, PHI) on toukokuussa 2009 perustettu kansanterveyden koulutus- ja tutkimuslaitos Sudanin pääkaupungissa Khartumissa. Se toimii Sudanin terveysministeriön alaisuudessa.
Toukokuun 2020 alussa YK:n Sudanin maaryhmä raportoi, että Sudanin koronavirustestejä tehtiin ainoastaan kansallisessa kansanterveyslaboratoriossa (National Public Health Laboratory, NPHL) Khartumissa. Tämä kykeni vain 130 testin analysointiin vuorokaudessa. Sudanista oli tuolloin paikallistettu jo kolme muuta mahdollista covid-19-tapausten analysointiin soveltuvaa laboratoriota. Näiden avulla testauskapasiteettia pyrittiin kasvattamaan 600 testiin vuorokaudessa.
Aiheesta muualla

The Public Health Institute (Khartum, Sudan; homepage) (Arkistoitu – Internet Archive) (englanniksi) (phi.edu.sd)
The Public Health Institute (brochure, pdf) (englanniksi) (phi.edu.sd)
(Sudanin covid-19-tilanne) (Arkistoitu – Internet Archive) (arabiaksi) (fmoh.gov.sd)
Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| --- | --- |
Auktoriteettitunnisteet :  ISNI
Jaakko Pietiläinen

Johan Jakob (Jaakko) Pietiläinen (6. lokakuuta 1877 Rautalampi – 3. kesäkuuta 1948 Suolahti) oli suomalainen tehtailija ja Suolahden Konepajan perustaja. Hänet tunnettiin myös Vasara-Jaakko nimellä.
Konneveden Perintöpietilässä syntynyt Jaakko Pietiläinen kävi Kuopion teollisuuskoulun ja Tampereen teknillisen oppilaitoksen kurssin 1902–1903. Hän muutti Suolahteen ja oli aluksi mukana Ali Riihijärven saha- ja verstasyrityksissä kunnes hän perusti vuonna 1908 yhdessä veljensä Wilhelm Pietiläisen (s. 1882) kanssa Suolahden Konepajan. Konepaja valmisti muun muassa sahakoneistoja, sorveja, höyrykattiloita ja höyrykoneita. Konepajan voimanlähteinä oli 13-hevosvoimainen höyrykone sekä 3 sähkögeneraattoria. Ensimmäisen maailmansodan aikana konepaja keskittyi valmistamaan kierresorveja Venäjän valtion tilauksesta. Myöhemmin konepaja erikoistui moottorien valmistukseen Pietiläisen patentoidessa moottoreihin liittyneitä keksintöjään.
Konepajan yhteydessä toimi myös telakka, jossa korjattiin laivoja ja valmistettiin koneistot ja rungot moniin Keiteleellä liikkuneisiin laivoihin, muun muassa Yläkeitele-laiva oli valmistettu telakalla. Pietiläinen rakansi Keski-Suomen opistolle luultavasti Keski-Suomen ensimmäisen keskuslämmitysjärjestelmän ja teki myös opistolle sähköä tuottaneen imukaasumoottorin. 1910-luvulla Suolahden Konepajalla oli enimmillään 20 työntekijää.
Vuonna 1909 Jaakko ja Wilhelm Pietiläinen suunnittelivat yhdessä Otto Hyvärisen kanssa vaneritehtaan rakentamista Temintaipaleelle Keiteleen ja Konneveden välisellä kannakselle mutta hanke kaatui rahoitusvaikeuksiin. Pietiläisen veljekset suunnittelivat sitten vaneritehtaan rakennuspaikaksi Suolahtea ja Wilhelm Pietiläinen osti 1912 tätä varten maa-alueen Kivilahdesta. Ensimmäisen maailmansodan puhkeaminen ja rahoitusvaikeudet pysäyttivät myös tämän hankkeen. Vuonna 1918 Pietiläisen veljekset olivat perustamassa Oy Suolahden Tehtaat-yhtiötä, jonka vaneritehdas valmistui Suolahteen vuonna 1920.
Suolahden Konepaja teki konkurssin 1930-luvun alkupuolella Pietiläisen jouduttua maksamaan veljelleen Wilhelmille ja muille henkilöille antamiaan takauksia. Konepajan rakennukset ja irtaimisto myytiin pakkohuutokaupassa maaliskuussa 1933 Suolahden Puu Oy:lle. Konkurssin jälkeen Pietiläinen toimi seppänä Mutapohjassa. Pietiläinen on haudattu puolisonsa Lydian (o.s. Ahlberg) kanssa Suolahden Vanhalle hautausmaalle.
Zaynab bint Khuzaima

Zaynab bint Khuzaima arabialaisin merkein
Zaynab bint Khuzaima (arab. زينب بنت خزيمة‎) (596–626), esi-islamilaisena aikana tunnettu myös nimellä Umm al-Masakin eli "köyhien äiti", oli yksi islamin profeetta Muhammedin vaimoista.
Zaynab oli aikaisemmin naimisissa al-Tufaylin kanssa, mutta avioliitto oli päättynyt eroon. Sen jälkeen hän meni naimisiin Ubayda ibn al-Harithin kanssa, mutta tämä kuoli Badrin taistelussa. Perimätiedon mukaan hän sai Ubaydan kanssa kymmenen lasta.
Tämän jälkeen Muhammed pyysi Zaynabia vaimokseen. Myötäjäisiksi Muhammed antoi 12,5 unssia kultaa. Avioliitto solmittiin Ramadan-kuussa vuonna 625. Zaynab kuoli vain kahdeksan kuukautta myöhemmin. Hänet haudattiin al-Baqiin, missä hänen kolme veljeään laskeutui hänen hautaansa muinaistavan mukaisesti.
Zaynab oli Khadijan ohella ainoa Jumalan lähettilään puolisoista, jotka kuolivat ennen häntä. Zaynabia oppineet eivät lue uskovien ädiksi, sillä hänen nimeään ei esiinny yhdenkään hadithin kertojaketjussa.
Marja Aarnipuro

Marja Aarnipuro (s. 8. kesäkuuta 1960 Haukipudas) on suomalainen toimittaja ja kirjailija. Hän on työskennellyt vuodesta 2011 Apu-lehden päätoimittajana ja julkaissut tietokirjat Rintasyöpävuosi (Teos 2011) ja samaa aihetta jatkavat Rintasyövän jälkeen (Teos 2014) ja Rintasyöpämatka (Docendo 2018). Kesäkuussa 2017 häneltä ilmestyi esikoisdekkari Maakellarin salaisuus (CrimeTime). Tämän jälkeen hänen kirjoittamassaan Kaarina Riikonen ratkaisee -dekkarisarjassa ovat ilmestyneet seuraavat teokset: Ikäneidon testamentti (CrimeTime 2018), Syöpälääkärin kuolema (CrimeTime 2019), Ottopojan kohtalo (CrimeTime 2020), Surmamäen kirous (CrimeTime 2021), Luolamiehen mysteeri (CrimeTime 2023) ja Kuolema catwalkilla (CrimeTime 2024).
Haukiputaalta kotoisin oleva Aarnipuro opiskeli valtio-oppia Helsingin yliopistossa.
Ujelang

| Ujelang |
| --- | --- |
 Ujelang satelliittikuvassa
Maantiede
Muut nimet:  Wūjlan
Merialue:  Tyyni valtameri
Saaria yht.:  30
Suurin saari:  Ujelang
Pinta-ala:  1,74 km²
Valtio
Valtio:   Marshallinsaaret
Väestö
Väkiluku:  asumaton
Ujelang on asumaton atolli Marshallinsaarilla Tyynellämerellä.
Ujelang on matala, koralliriutan ympäröimä, Ralikin saariketjussa sijaitseva 30 saaren saariryhmä, joka muodostaa laguunin, ja se on osa Marshallinsaarten hallintoaluetta.
Alueella on trooppinen ilmasto, ja lämpötilat vaihtelevat 26–28 °C:n välillä. Sateet ja ukkoset ovat yleisiä.
Historia

Ujelangin ensimmäinen eurooppalainen vierailija oli Álvaro de Saavedra vuonna 1529. Häntä seurasivat useat espanjalaiset tutkimusmatkailijat noin sadan vuoden ajan. Vuonna 1884 Saksan keisarikunta liitti atollin, muiden Marshallinsaarten mukana, alueeseensa ja perusti atollin pääsaarelle kopran tuotantoon keskittyviä plantaaseja. Ensimmäisen maailmansodan jälkeen alue siirtyi Japanin hallintaan. Vuoteen 1935 mennessä atollilla asui 40 asukasta.
Toisen maailmansodan jälkeen saari siirtyi Yhdysvaltojen hallintaan osana Tyynenmeren saariston huoltohallintoaluetta, kunnes Marshallinsaaret itsenäistyivät vuonna 1986. Vuonna 1947 Ujelangista tuli Enewetakin atollin asukkaiden sijoituspaikka, koska Enewetakilla suoritettiin ydinkokeita vuosina 1948–1958. Vuoteen 1973 mennessä väkiluku oli kasvanut 342:een, vaikka alue kärsi kuivuudesta ja nälänhädistä.
Enewetakin asukkaat palasivat takaisin kotisaarelleen vuonna 1980. Vuoteen 1989 mennessä Ujelang-atolli julistettiin asumattomaksi, ja nykyään sitä käytetään satunnaisesti ruoan keräämiseen Enewetakin neuvoston alaisuudessa.
Rudolf Diels

Rudolf Diels
Rudolf Diels (16. joulukuuta 1900 – 18. marraskuuta 1957) oli saksalainen virkamies. Hän oli Hermann Göringin suojatti ja johti natsi-Saksan salaista valtionpoliisia Gestapoa 1933–1934.
Palveltuaan ensimmäisessä maailmansodassa Diels opiskeli lakia Marburgin yliopistossa. Diels meni töihin Preussin sisäministeriöön 1930 ja toimi poliisin neuvonantajana 1932. Hänen tehtävänsä tuolloin oli rajoittaa poliittisten radikaalien, sekä kansallissosialistien että kommunistien toimia. Adolf Hitlerin noustua valtaan vuonna 1933, Göringistä tuli Preussin sisäministeri. Diels ilmoittautui välittömästi natsien kannattajaksi ja sai Göringin puolelleen. Göring teki hänestä Preussin uuden valtionpoliisin osasto 1A:n johtajan. Osasto nimettiin pian uudelleen Gestapoksi.
Diels sai kilpailijoistaan kuten Reinhard Heydrichista voimakkaita vihollisia. Pitkien puukkojen yönä Hitlerin johtama kansallissosialistinen puolue suoritti sisäisiä puhdistuksia ja kosti poliittisille vihollisilleen. Mustamaalattu Diels onnistui pakenemaan täpärästi ja välttymään hankaluuksilta. Hänet erotettiin Gestapon johdosta 1. huhtikuuta 1934, kun virka siirtyi Heinrich Himmlerille. Diels tyytyi pienempiin tehtäviin ja meni myöhemmin naimisiin Göringin serkun kanssa. Diels säilytti henkensä natsi-Saksan johdon sisäisissä valtakiistoissa lähinnä Göringin ansiosta.
Sodan jälkeen Diels työskenteli Ala-Saksin hallinnossa ja sisäministeriössä, kunnes jäi eläkkeelle 1953. Hän kuoli metsästysonnettomuudessa saamiinsa haavoihin.
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Saksa  Israel  Yhdysvallat  Alankomaat  Puola 
Henkilöt:  Deutsche Biographie  DDB 
Muut:  SNAC  IdRef
Tunisin Pasteur-instituutti

| Tunisin Pasteur-instituutti Institut Pasteur de Tunis |
| --- | --- |

Tutkimuslaitoksen tiedot
Perustettu:  1893
Sijainti:  Tunis, Tunisia
Pääkonttori:  13, place Pasteur (B.P. 74), 1002 Tunis, Belvédère, Tunisia 36.8228°N, 10.1789°E
Ministeriö:  Tunisian terveysministeriö
Tutkimusala:  biolääketiede, kansanterveys
Johtaja:  Hechmi Louzir
Tunisin Pasteur-instituutti (ransk. Institut Pasteur de Tunis, lyhennys IPT) on Tunisian pääkaupungissa Tunisissa toimiva maan terveysministeriön alainen biolääketieteellinen tutkimus- ja koulutuslaitos. Instituutti on eräs Pasteur-instituuttien verkostoon kuuluvista runsaasta 30:stä tutkimuslaitoksesta.
Tunisin Pasteur-instituutin johtaja, tohtori Charles Nicolle mikroskoopin äärellä.
Tunisin instituutin perusti Louis Pasteurin sisaruksenpoika tohtori Adrien Loir vuonna 1893. Perustajan jälkeen instituuttia johti vuosina 1903–1936 tohtori Charles Nicolle, jolle myönnettiin vuoden 1928 lääketieteen Nobel-palkinto vaatetäiden levittämän pilkkukuumen tutkimustyöstä. Nykyään (2020) instituuttia johtaa lääkäri, professori Hechmi Louzir.
Keväällä 2020 Tunisin Pasteur-instituutti analysoi tiloissaan pääosan Tunisiassa covid-19-tautiin sairastuneilta otetuista laboratorionäytteistä. Koronavirusanalyysien takia laboratoriossa työskenneltiin epidemian aikana ympäri vuorokauden viikon kaikkina päivinä.
Aiheesta muualla

Kuvia tai muita tiedostoja aiheesta Tunisin Pasteur-instituutti Wikimedia Commonsissa
Institut Pasteur de Tunis (ranskaksi) (pasteur.tn)
Situation de la pandémie en Tunisie en chiffres (Tunisian covid-19-tautitilanne, arvot voivat kuvata 1–3 vrk aiempaa tilannetta) (Arkistoitu – Internet Archive) (ranskaksi) (covid-19.tn)
Africa CDC Dashboard (Africa CDC:n covid-19-yleiskatsaussivu, sisältäen maakohtaiset, esille klikattavat arvot) (englanniksi) (africacdc.org)
Valtiollisia tai maanosan kansanterveyslaitoksia
| --- | --- |
Eurooppa:   ECDC   RIVM   ISHP   Sciensano   UKHSA   PHE   PHS   PHW   NCPHA   ISCIII   HPSC   Embætti landlæknis   ISS   GÖG   EODY   HZJZ   SPKC   SMLPC   LIH   ANSP   FHI   IPH   INSA   NIZP-PZH   Santé Publique France   INSP   Folkhälsomyndigheten   RKI   IPHS   ÚVZ SR   NIJZ   THL   BAG   SIF   SZÚ   TsHZ   NNK   RRPCEM   Rospotrebnadzor   Terviseamet 
Aasia:   IEDCR   KCDA   NIHRD   NCDC   NIHR   IPI   ICDC   NIPH   IPC   NIPH   NTsOZ   China CDC   IPH   NCPH   NHL   BPKIHS   Pakistanin terveysvirasto   PNIPH   Saudi CDC   NCID   Taiwan CDC   Thai NIH   NIHE 
Afrikka:    Africa CDC   IPA   NICD   EPHI   NMIMR   CPC   KEMRI   INRB   NCDC   IPM   IPM   INS   NCDC   IPCI   ZNPHI   IPD   NIH Somalia   PHI   NIMR   INH   IPT   UVRI 
Amerikka:   ANLIS   IAL   ISP   INCIENSA   PHAC   INS   IPK   INSP   INS   CDC 
Muut alueet:  AIHW
Huomaa: Malline on keskeneräinen, eikä toistaiseksi sisällä läheskään kaikkia kansallisia tai ylikansallisia kansanterveyslaitoksia tai -virastoja.
| Auktoriteettitunnisteet  |
| --- | --- |
Kansainväliset:  ISNI  VIAF 
Kansalliset:  Israel  Yhdysvallat  Tšekki 
Muut:  IdRef
The Auk

The Auk 1/1
The Auk on neljännesvuosittain ilmestyvä American Ornithologists' Unionin virallinen, englanninkielinen lintutieteellinen aikakauslehti.
The Auk perustettiin The Bulletin of the Nuttal Ornithological Clubin seuraajaksi. Lehden ensimmäinen numero ilmestyi Bostonissa 1884. Päätoimittaja oli Joel Asaph Allen ja toimittajina Elliott Coues, Robert Ridgway, William Brewster ja Montague Chamberlain. Lehti on sen jälkeen ilmestynyt säännöllisesti. Lehti on nimetty siivetönruokin mukaan.
Lehden päätoimittajina ovat toimineet:
Joel Asaph Allen 1884–1911
Witmer Stone 1912–1936
Glover M. Allen 1936–1942
John Todd Zimmer 1942–1947
Harvey I. Fisher 1948–1952
Robert W. Storer 1953–1957
Eugene Eisenmann 1958–1962
Robert M. Engel 1963–1967
Oliver L. Austin Jr. 1968–1976
John A. Wiens 1977–1984
Alan Brush 1985–1990
Gary D. Schnell 1991–1996
Thomas E. Martin 1997–1998
Kimberly G. Smith 2000–2004
Spencer G. Sealy 2005–2009
Michael Murphy 2010–
Aiheesta muualla

Kuvia tai muita tiedostoja aiheesta The Auk Wikimedia Commonsissa
LGBT Health

| LGBT Health |
| --- | --- |
Lehtityyppi:  tieteellinen julkaisu
Aihealue:  HLBT, terveys
Julkaisija:  Mary Ann Liebert, Inc.
ISSN:  ISSN 2325-8292
Perustettu:  2013
Päätoimittaja:  William Byne
Kotikunta:  New Rochelle, New York
Kotimaa:  Yhdysvallat
Ilmestymistiheys:  8 kertaa vuodessa
Kieli:  englanti
Aiheesta muualla
OCLC
Kotisivu
LGBT Health on yhdysvaltalainen tieteellinen julkaisu, joka on erikoistunut seksuaali- ja sukupuolivähemmistöjen terveyteen. Julkaisu on vertaisarvioitu. Sitä julkaisee New Rochellessa, New Yorkin osavaltiossa sijaitseva Mary Ann Liebert, Inc. -julkaisuyhtiö. Julkaisun päätoimittaja on tohtori William Byne, joka on kliinisen psykiatrian professori Columbian yliopistossa, New Yorkissa.
Kuvaus

Julkaisijan mukaan LGBT Healthin aihealueisiin kuuluu kaikkien seksuaali- ja sukupuolivähemmistöjen terveyteen liittyvät asiat. Näitä ovat muun muassa terveyserot, pääsy terveydenhoitoon, syrjinnän ja väkivallan vaikutus mielenterveyteen sekä hoitotapojen vertailu. Lisäksi julkaisu käsittelee muitakin terveydelle olennaisia asioita, kuten lainsäädäntöä. Julkaisijan mukaan tukee tutkijoita, lääkäreitä ja päättäjiä poistaakseen seksuaali- ja sukupuolivähemmistöjen kohtaamat esteet terveydenhoidossa. Julkaisu toivoo artikkeleita kaikkialta maailmasta. Kuitenkin lähes kaikki julkaistut artikkelit oli kirjoitettu Yhdysvalloissa. Vuosina 2016–2018 julkaisuista 218:sta artikkelista 185 oli yhdysvaltalaisia. Toiseksi yleisin artikkeleiden alkuperävaltio tällä aikavälillä oli Kanada, josta oli peräisin kymmenen artikkelia.
Clarivate Analyticsin julkaiseman, tieteellisiä julkaisuja vertaileva Journal Citation Reports antoi LGBT Healthille vaikuttavuuskertoimeksi luvun 3.307 vuonna 2018. Se sai vaikuttavuuskertoimellaan sijan 14 kaikkiaan 162:sta tuolloin kategoriaan ”Public, Environmental and Occupational Health” kuuluvasta julkaisusta. Ilman julkaisun sisäisiä viittauksia vaikuttavuuskerroin oli 3.055. Eigenfactor -pistemäärä vuonna 2018 oli 0.00372.
Nefriini

Nefriini on munuaiskeräsen epiteelisolun eli podosyytin valmistama proteiini. Sillä on tärkeä funktio munuaiskeräsen suodatusrakenteen rakennusosana. Normaalin suodatusrakenteen läpi pääsevät vain pienet molekyylit kuten vesi ja plasmaan liuenneet pienet proteiinit. Nefriinin puutos aiheuttaa munuaiskeräsen välihilan vaurion, jolloin suuremmatkin proteiinit pääsevät seinämän läpi ja erittyvät virtsaan, jolloin puhutaan valkuaisvirtsaisuudesta eli proteinuriasta.